b'\n_START_ARTICLE_\nPyroxene\n_START_SECTION_\nZgodovina\n_START_PARAGRAPH_\nSvoje ustvarjanje so Pyroxene za\xc4\x8deli v prostorih Gimnazije \xc5\xa0entvid, na kateri se je ve\xc4\x8dina skupine tudi spoznala. Istega leta je takratna zasedba imela debitantski nastop na prireditvi gimnazije \xc5\xa0entvid. Leta 2010 zamenjajo prostor za vaje in pevca, pridru\xc5\xbei pa se jim tudi sedanji ritem kitarist. V tej zasedbi leta 2011 nastopajo tudi na finalu \xc5\xa0IL-e (\xc5\xa0olska Impro Liga). V letu 2012 pri\xc4\x8dnejo s prvo koncertno sezono v kateri so imeli kar nekaj nastopov, med drugim na Metelkovi (Menza pri Koritu,  Marihuana mar\xc5\xa1),  Moto zboru v Vinici in Kongresnem trgu v Ljubljani.  Vrhunec leta pa je bil koncert v MKC Kompleksu na Koro\xc5\xa1kem, kjer nastopijo kot predskupina Elvis Jackson. Istega leta posnamejo tudi dva singla._NEWLINE_Leta 2013 fantje  gostujejo na spletnem radiu "Radio Turk" in pri\xc4\x8dnejo sodelovati v projektu medgeneracijskega povezovanja s Centrom aktivnosti Fu\xc5\xbeine. Koncertna sezona se jim za\xc4\x8dne na avdiciji festivala Vi\xc4\x8dstock, kasneje pa nastopijo \xc5\xa1e na Turkstivalu, Rock\'n\'roll All you can hear Po\xc5\xbertiji in \xc5\xa0entrocku 2013. Tega leta posnamejo tudi novi singel._NEWLINE_Maja 2014 nastopijo v Kranju na Tednu Mladih ter zmagajo na Rock&Walk festivalu. 4. oktobra tega leta pa naredijo en korak naprej in organizirajo koncert "Pr\xc5\xbean se pr\xc5\xbei" v Ljubljani. Izbrani pa so bili tudi za snemanje singla v studiu Evolucija. Istega leta izide tudi singel "DKP"._NEWLINE_Leta 2015 za\xc4\x8dnejo koncertno sezono z nastopom v klubu Patriot v Novem mestu, kasneje v januarju pa nastopijo \xc5\xa1e v Orto Baru v sklopu Kadilnica Of Death. Konec februarja gostujejo na radiu Europa 05. V nadaljevanju leta pridejo v o\xc5\xbeji krog Rock Vizij. Finala se ne udele\xc5\xbeijo, zaradi majske turneje po Nizozemskem. Nastopijo v klubih v Haagu (HPC), Amsterdamu (Waterhole) in Haarlemu (Rock Cafe Bone), kjer jih publika zelo dobro sprejme in jih za naslednje leto povabi na ponovni koncert. Junija nastopijo na HGF Sessionu #35, Hard Place v Zagrebu, julija na festivalu Rock Batuje. V septembru pa ponovno organizirajo festival Pr\xc5\xbean se Pr\xc5\xbei (vol. II.) Tega leta za\xc4\x8dnejo tudi s produkcijo videospota za singel Helium\xe2\x80\x933._NEWLINE_Slednji singel 5. februarja 2016 predstavijo v klubu Prul\xc4\x8dek, skupaj z akusti\xc4\x8dno izvedbo njihovih pesmi. Po tem se osredoto\xc4\x8dijo na snemanje EP-ja, dokler v za\xc4\x8detku septembra ne nastopijo na Hole of Metal, festivalu v Orehovlju ter v Ljubljanskem Cirkusu na Metalwitch festivalu. _NEWLINE_Po slednjih koncertih se vrnejo na snemanje EP-ja, katerega 21. aprila 2017 pod okriljem finske zalo\xc5\xbebe Inverse Records tudi globalno izdajo. _NEWLINE_Za leto 2017 imajo fantje \xc5\xa1e kar precej ambicij in na\xc4\x8drtov. Eden izmed njih je ponovno organizirati turnejo v drugi dr\xc5\xbeavi, vendar tokrat ne samo po Nizozemski, ampak tudi po Belgiji in severu Francije. Poleg slednjega pa se trudijo \xc5\xa1e naprej sodelovati in nastopati na koncertih, festivalih in drugih kulturnih dogodkih, kamor so vabljeni, z \xc5\xbeeljo, da predstavijo svojo glasbo \xc5\xa1ir\xc5\xa1i publiki._NEWLINE_Njihova glasba zajema elemente bluesa, rocka in metala. Sami svojo zvrst opredeljujejo kot solid metal.'